

 Z A P I S N I K
5. sjednice Vijeća Mjesnog odbora Klaka,
održane 12. listopada 2021.
u prostoru objekta mjesne samouprave, Zdenka Škreba 3, 
s početkom u 18,30 sati
NAZOČNI ČLANOVI VIJEĆA: Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić
NENAZOČNI ČLANOVI VIJEĆA: Antonio Berišić, Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 4. sjednice Vijeća, održane 21. rujna 2021. bez izmjena.
D N E V N I   R E D:

1. Prijedlozi Vijeća Mjesnog odbora Klaka za Program građenja komunalne infrastrukture na području Grada Zagreba u 2022. - donošenje zaključka;
2. Prijedlozi Vijeća Mjesnog odbora Klaka za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.- donošenje zaključka
3. Prijedlog prioriteta za Plan komunalnih aktivnosti Gradske četvrti Gornja Dubrava u 2022. – donošenje zaključka
4. Pitanja,  prijedlozi i obavijesti.
Ad 1. Prijedlozi Vijeća Mjesnog odbora Klaka za Program građenja komunalne infrastrukture na području Grada Zagreba u 2022.

Predsjednik usmeno informira nazočne o predmetu rasprave i odlučivanja

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić
Vijeće jednoglasno donosi

Z A K LJ U Č A K
o prijedlozima Vijeća Mjesnog odbora Klaka za Program građenja komunalne infrastrukture na području Grada Zagreba u 2022.
Predlaže se u Program građenja komunalne infrastrukture na području Grada Zagreba u 2022. uvrstiti izvođenje sljedećih radova, posloženih rednim brojevima po pravu prvenstva:

1. Gradnja kružnog toka na raskrižju Ulice Križnog puta i Al. Blaža Jurišića 

2. Aleja Blaža Jurišića - uređivanje kolnika i dogradnja parkirališta uz Sportski centar Grana Klaka

3. Rekonstrukcija parkirališta i iscrtavanje parkirnih mjesta u ulici Mirka Deanovića 7-21

4. Rekonstrukcija Ulice Križnog puta, od raskrižja s Grižanskom do raskrižja s Dankovečkom uz smirivanje prometa.

Ad 2. Prijedlozi Vijeća Mjesnog odbora Klaka  za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Predsjednik usmeno informira nazočne o predmetu rasprave i odlučivanja.

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Domagoj Cindrić, Saša Neuberg, Lidija Katalinić Špoljarić
Vijeće jednoglasno donosi

Z A K LJ U Č A K
o prijedlozima Vijeća Mjesnog odbora Klaka za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2021. uvrstiti izvođenje sljedećih radova, posloženih rednim brojevima po pravu prvenstva:

1. Asfaltiranje južnog nogostupa Oporovečke ulice od Aleje tišine do Risnjačke

2. Sanacija pločnika na k.č. 4979 dužine cca 150 m, Klekovačka 30-32-34

3. Sanacija nogostupa i postava klamerica Križnog puta 101
4. Postava stupića u Križnog puta od Grižanske do Dankovečke sukladno komisijskom očevidu
5. Renovacija dječjih parkova između Al Blaža Jurišića 67-69 i 71-73
6. Renovacija dječjeg parka u sklopu ŠRC Grana Klaka
7. Asfaltiranje/popločavanje zemlje ispred koševa, na košarkaškom igralištu u sklopu ŠRC Grana Klaka
8. Stavljanje javne česme u funkciju u sklopu ŠRC Grana Klaka
9. Obnova pješačkih prijelaza: 1. Mirka Deanovića – šetnica, 2. Mirka Deanovića i A.B. Jurišića, 3. A. B. Jurišića skretanje prema školi, 4. A. B. Jurišića kod ulaza u ŠRC Klaka
10. Zdenka  Škreba 3, kod objekta MO Klaka - javna rasvjeta

11. Ulica Mirka Deanovića – šetnica, javna rasvjeta 

12. Ulica Antuna Kuzmanića 42, 44 i 46 javna rasvjeta

13. Ulica Augusta Musića 25-29 (u parku) – javna rasvjeta

Ad 3. Prijedlog prioriteta za Plan komunalnih aktivnosti Gradske četvrti Gornja Dubrava u 2022.

Predsjednik usmeno informira nazočne o predmetu rasprave i odlučivanja.

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Domagoj Cindrić, Saša Neuberg, Lidija Katalinić Špoljarić
Vijeće jednoglasno donosi

Z A K LJ U Č A K
o prijedlogu prioriteta za Plan komunalnih aktivnosti Gradske četvrti Gornja Dubrava u 2022.

Predlaže se kao prioritete u Plan komunalnih aktivnosti Gradske četvrti Gornja Dubrava u 2022. uvrstiti izvođenje sljedećih radova, posloženih rednim brojevima po pravu prvenstva:

1. OŠ Mate Lovraka, Aleja Blaža Jurišića 13; 800 m2; rekonstrukcija parkirališta.

2. Sadnja drvoreda u jugoistočnom dijelu Parka dubravskih branitelja; 85 m; zelena površina.

3. Postavljanje javne česme u Parku dubravskih branitelja.

4. Sanacija nogostupa jugoistočno od DV Pčelica, nasuprot Zdenka Škreba 24.

5. Povećanje preglednosti i sigurnosti prometa na križanju Oporovečke i Dankovečke ul.



 Ad 4. Pitanja, prijedlozi i obavijesti 
Budući da nitko više ne traži riječ, predsjednik zaključuje sjednicu.

Završeno  u 20.30 sati.

KLASA: 026-02/21-002/1817
URBROJ: 251-06-11-509-21-2
Zagreb, 12. listopada 2021.

Zapisnik sastavio Toma Kukoč,

predsjednik Vijeća

   Vijeća Mjesnog odbora 





















Toma Kukoč

